*Júdás Iskáriótesre, Simon fiára mondta ezt, mert ez akarta őt elárulni, pedig egy volt a tizenkettő közül.* (Jn 6,71)

Ez egy magyarázó Igevers. Az előző mondat elhangzásakor Jézust kivéve senki nem tudott mit kezdeni ezzel a mondattal. Volt egy 12 fős csapat a Mester mellett, együtt tettek mindent, senki nem számított árulásra. Csak Jézus tudta, mert ismerte egész földi életének menetét.

Amikor leírásra került az evangélium, akkor már ismert volt a történet. János apostol, a szerző, részese volt az eseményeknek. Átélte, saját bőrén tapasztalta mindazt, amiről ez a mondat szólt. Valamint pontosan ismert volt a személy is, már név szerint lehetett említeni. Már nem is tudott tiltakozni, mert az áruló Júdás önkezével vetett véget életének.

Jézus azért jött, hogy életünk legyen. Csak Őt érdemes választani! *Vadon Gyula*